नरवानर गण
यह नरवानरों में सबसे अधिक आद्य है और प्रमुखत: मैडागास्टर द्वीप में पाया जाता है। यह घने बालोंवाला, सामान्यत: छोटा, रात्रिचर तथा वृक्षवासी प्राणी है। इसके हाथ पैर मध्यमान से कुछ अधिक लंबे, कान नुकीले, बड़े और चलायमान तथा आँखे बहुत बड़ी होती हैं। इसका मुख अपेक्षाकृत लंबा और शृंगाल के समान थूथनवाला होता है। पूँछ लंबी, किंतु अपरिग्राही (nonprehensile), होती है। दाँत गणना में नरवानरों की लाक्षणिक संख्या के अनुसार ही होते हैं। इंद्री (Indri) नामक लीमर सबसे बड़ा है। इसकी लंबाई तीन फुट के लगभग होती है। अन्य निशाकपियों के नाम आई-आई (Aye-aye) तथा लोरिस (Loris) हैं, जिनमें थोड़े बहुत अंतर के साथ उपर्युक्त विशेषताएँ पाई जाती हैं।
कैनिफ़ोर्मिया
कैनिफ़ोर्मिया (Caniformia) या कैनोइडेआ (Canoidea) स्तनधारी प्राणियों के मांसाहारी गण के अंतर्गत एक उपगण है। इसके सदस्य प्राणी लम्बी थूथन रखते हैं और उनके पंजों के नाखून अंदर-बाहर होने की बजाए एक ही स्थान पर रहते हैं। लातीनी भाषा में "कैनिफ़ोर्मिया" का अर्थ "कुत्ते-जैसा" है। इसके विपरीत मांसाहारी गण का दूसरा प्रमुख उपगण फ़ेलिफ़ोर्मिया है (लातीनी अर्थ: बिल्ली-जैसा) जिसके सदस्य प्राणियों के मुँह बिल्ली जैसे गोल व चपटे और पंजों के नख आगे-पीछे हो सकने वाले होते हैं। भालू, कुत्ता, सील, ऊदबिलाव और रैकून सभी कैनिफ़ोर्मिया उपगण में सम्मिलित हैं।